**NEEME KÜLAKOOSOLEK**

**19.04.2023 KELL 19.00**

**NEEME RAHVAMAJAS**

**Esialgne päevakord**

Külalised:

Päevakeskus- Uku Torjus, (Päevakeskuse juhataja), Mirjam Sirkas

Abivallavanem Priit Põldma

1. **Päevakeskuse tegemised:**

**TEENUSED EAKATELE JÕELÄHTME VALLAS**

**Uku Turjus (U. T.)-** tutvustab Jõelähtme valla päevakeskuse tegemisi.

Sotsiaalteenused:

* Integreeritud hoolekandeteenus-sisuliselt koduhooldusteenus eakatele ja erivajadusega isikutele.
* Tugiisiku teenus (erivajadusega lastele suunatud)
* Psüühiliste erivajadustega inimestele suunatud teenused.

Kogukondlikud teenused:

Eesmärk on, et inimesed kogukonnas oleks kaasatud ning neil oleks võimalus saada hügieeniteenuseid ( nt juuksur, pediküür).

Ühise kokkusaamise ja ühisetegevuse teenused- lauluring, loovusring, mis peamiselt on Kostivere mõisas hetkel. Osa teenuseid on ka Loo kultuurikeskuses. Samas teenused võiksid laieneda ka Neeme külla.

Selleks on 4 tingimust:

* Et oleks teenuse soovijaid;
* Et oleks teenuse osutajaid;
* et oleks olemas koht, kus teenuseid osutada;
* et oleks eelarves raha nende teenuste eest maksmiseks, sest teenused on osaliselt tasulised ( nt juuksur, pediküür).

**Sirje Põllu (S.P)-** Mõte on uues seltsimajas neid teenuseid osutada, sest päeval on kool/rahvamaja hõivatud. Nt juuksuril peaks olema miinimum 5 kliente, et ta kord kuus tuleks. Sama tingimus on pediküüri tegijal.

**Kadri Prants (K. P.)-** Kas peab olema ainult eakas või erivajadusega.

**U. T**.- Põhimõtteliselt ei pea. Oluline, et saaks 5 klienti täis, et teenuse osutaja ikka tuleks.

**S. P**- Ootame teie ettepanekuid ja soove. Võib-olla soovite hoopis mingit ringi- tikkimist, kudumist, bridž klubi?

**K. P.-** Info tuleks panna Facebooki, kuigi vanemad inimesed seal ei käi.

Deniss Ledjajev (D. L)- Paneks ka infotahvlile.

**S. P.-** Alustame juuksurist nt. Juuksur käib Kolgalt.

**U. T.-** Andke teada ka päevakeskusele, siis saab hakata seda koordineerima.

**S. P.-** Andke siis teada, millised on teie soovid.

1. **KULTUURIÜRITUSED NEEMES**

**Mirjam Sirkas**: Tulemas on Jõelähtme valla spordipäev, 7 mail, mis toimub Kostivere kooli ümber. Eesmärk on tähistada liikumisaastat. Tulemas on ka jooksud lastele. Iga laps võidab. Olemas on batuudid lastele ning kohal on ka Merkuur oma bussiga. Noorte teatevõistlus- iga liige jookseb ühe staadioni ringi. Täiskasvanud jooksevad rohkem. Alates 15a saab moodustada võistkonna ning võistelda täiskasvanutega koos.

Auhinnad- Veer, ÖÖD Hötels jne

10. juunil toimub Loo laat ning meil on üleskutse ettevõtlikele inimestele tulla end näitama Loo laadale.

**S. P.-** tutvustab Kaluritepäeva 8.juulil. Jaanipäeva üritus ka tulemas.

**Tõnu Vaher ( T. V.)-** meenutab Lendkala üritust. Ütleb et nii inimesi kui ka autosid on rohkem kui tavapärasel üritusel,kuid me saame sellega hakkama.

Neeme Rannavalve Selts taotles LEADERist toetust, et teha Neeme kino. See asub Neeme poe teisel korrusel. Läbi kinobussi saame tellida erinevaid filme. Nt Melchior 3. Seal on 60 istekohta ja võimas surround heli. Eks anname varakult järgmisest üritusest teada. Kinopilet on 5 euri, sooduspilet on 4 eurot.

**3.JÕELÄHTME VALLA UUE ARENGUKAVA TUTVUSTUS**

**Priit Põldma (P.P: -** arengukava on esimese lugemise läbinud. Seda koostab DD StratLab, kes on koostanud esialgse dokumendi. Karl ja Joanna on videosilla vahendusel koosolekul.

<https://joelahtme.ee/valla-arengudokumendid>

7.mai on arvamuste esitamise tähtaeg. Palume kõigil dokumenti süveneda ning ettepanekud teha kantselei@joelahtme.ee .

**S. P.-** 18.04.2023 oli Viimsis selleteemaline kohtumine ühe projekteerijaga. Saime palju ideid, et meile spordi/kultuurimaja Neeme ikka tuleks. Arengukavas on see nüüd sees ka.

Maja tuleks lasteaia taha, kuhu see on kavandatud ka detailplaneeringuga. Sinna tuleb ka madalseiklusrada.

**P. P.-** Nissis on huvitav spordisaal, mida peaks ka vaatama minema.

**S. P.-** Oluline on, et me ei teeks samu vigu, mis juba on tehtud. Tuleb käia ja vaadata.

6.mail toimuvad Teeme Ära talgud. Ka meie oleme registreeritud.

**Mailis Ental (M. E.)-** 13.mail toimub ohtlike jäätmete kogumisring. Neeme külas on auto 14.15-14.25.

Aia- ja haljastujäätmed saab jäätmevedajale üle anda kogumisringide raames ning see on tasuta. Jäätmete üleandmise soov tuleb Eesti Keskkonnateenuste juures registreerida ja kogumispäeval viib jäätmevedaja aiajäätmete kotid ära.

**4..LIIKLUSOHUTUS JA LIIKLUSE RAHUSTAMINE NEEMES**

**S. P.-** Olen pöördunud Transpordiameti poole, et külla sissesõidul on probleem, samuti poe esisel alal. Sain vastuseks, et õueala kehtestamine ei ole võimalik, sest liiklusseaduse kohaselt võib sõiduk õuealale siseneda vaid peatumiseks või parkimiseks. Poeesisest alast on vaja liiklejal aga lihtsalt läbi sõita, et elamupiirkondadesse ning sadamasse pääseda. Samuti ei näe Transpordiamet probleemi meil teeületusega, sest tegu on sirge teelõiguga, kus kiirused on madalad, samuti on liiklussagedus väike ning teed pidavat saama ohutult ületada kogu sirge teelõigu ulatuses.

**P. P.-** Aprilli alguses saatsime ka valla poolt järelepärimise. Vastust veel pole. Vibeliku teele Loole tahtsime teekünnist ning selle saamine võttis aega ca 2 a. Seega tuleb olla kannatlik.

**T. V. -**täiendab. Meil on elanikkonna arv suurenenud võrreldes selle ajaga, kui esmaselt nendega rääkisime. Transpordiameti liiklustalitluse ametnik tuleb lähiajal Neeme küla olukorda vaadata. Meil on olemas kohalik liikluse töögrupp. Kadakarannas on samuti probleem. Kuna Kadakaranda läbiv tee on valla tee, siis vald on nõus elanikele vastu tulema, kuid kohalikud peavad ise kokku leppima kiirusepiirangu või künnise paigaldamise asukoha(d).

**Külaline saalist-** Probleemne on ka lasteaia tee ots ja Ihasalu tee ots. Üleüldse on kiiruseületajad külas probleemiks.

**Helen Tingas (H. T.)-** Liiklusohutus algab meie enda suhtumisest- kas lapsed kasutavad kiivrit, kas järgitakse ka mujal piirkiirust.

**P. P.-** Kadakaranna läbimurre võtab tõenäoselt liiklejate arvu vähemaks. Kokkulepete tegemine võtab aega. Osa kinnistuid on veel eraomandis.

**Kalev Salvet ( K. S.)**- Vallal on hoob sundvalduse seadmise näol.

**Külaline saalist**- Kui kaugel on kergliiklustee valgustus?

**P. P.-** Kas jutt on kogu kergtee valgustamisest? Ei oska hetkel vastata.

**S. P.-** Uurin vallavanemalt.

**Külaline saalist-** Kuidas meie vallas maamaksuga on?

**P. P.-** meil ei ole ühtegi seadust pole muudetus, seega pole ka meie määrust muudetud.

Kodualuse maamaksuvabastus on hea, mida kõrgem on maamaks, seda kindlam on see, et see kes Neemes elab see end ka siia registreerib.

**K. S.-** See soosib suuremaid asumeid. 1500 m2 ei päästa maapiirkonda, kus üldplaneeringust tulenevalt on suured kinnistud.

**P. P**.- On väga raske oletada, kuidas seadus muutub.

**T. V.-** Iga muudatuse peab kinnitama lõpuks ka volikogu.

Priit- kõik lasteaiad on täis. Sügisel plaanime avada Lool lisakohti. Meid on kaevatud kohtusse, selle tõttu, et pole lasteaiakohti.

**Külaline saalist-** Kas Neeme kooli on kunagi plaanis suuremaks teha?

**P. P.-** Meil oli kooli soojustamise projekt plaanis. Vahendeid oli selleks 700 000.-, kuid ehitushinnad on oluliselt kallinenud ning hanke hinnad olid oluliselt kõrgemad, kui me ootasime. Seega lükkasime projekti edasi ning esitame uue taotluse (CO 2 kvoodi rahad

**Külaline saalist-** Kas on võimalus, et tuleb 9 klassi?

**P. P.-** Ei näe lähiaastatel sellist võimalust. Seda tingib ühelt poolt ruumipuudus, õpetajate vajadus, kuid ka puuduvad eelarve vahendid.

**5. KÜLASISESTE TEEDE HOOLDUS**

**H. T.-** Kas Neemes tuleb teede remont?

**P. P.-** Plaanis on Kadakaranna tee, lasteaia tee, Ajataguse tee. Augulappimised tehakse kindlasti, mõnes kohas ka ülepindamine.

**S.P.-** Tanuma tee algul on ka suured augud.

**6.KOHAPEAL ALGATATUD KÜSIMUSED**

**K. P.-** Miks Ajataguse tee 41 kinnistu juures on maha võetud kadakad.

**M. E.** - Vaatame üle.

**S. P**.- lisan veel et 31.aprillil toimub meil Volbritralli üritus- päeval lasteaia juures, õhtul rahvamajas.